Bernardo la 1-a (Saksio-Meiningen)

Bernardo la 1-a (naskiĝinta la  en Gotao, mortinta la  en Meiningen) estis germana politikisto kaj la unua duko de la Duklando Saksio-Meiningen.

 Vivo 
Bernardo estis la tria inter la sep filoj de lia duka moŝto Ernesto la 1-a de Saksio-Gotao-Altenburgo. La sep filoj regis post la morto de la patro komune dum la daŭro de kvin jaroj antaŭ la finfina separigo de la teritoriaj suverenecoj. Bernardo do iĝis la fondinto de la linio Saksio-Meiningen kaj elektis Meiningen kiel rezidejan urbon.

Tuj li komencigis la konstruon de Kastelo Elisabethenburg, kiu estis nomita laŭ lia dua edzino Elisabeth kaj estis finita en 1692. En 1690 li fondis la Kortegan kapelon en Meiningen kaj ordonis la faron de la bela Kastelparko Meiningen. La troigita ĉekortega aparato tute ne kongruis kun la financaj rimedoj kaj baldaŭ oni devis vendi ĉambrajn bienojn. La enloĝantaro baldaŭ ĝemis sub impostoj plialtigitaj kaj labordevo kreskanta. Aliajn plendojn kaŭzis la inklinoj de Bernardo pri alkemio kaj armeaĵoj.

Graveco
Bernardo estis tre klera kaj atentis aparte pri religio kaj edukado; li ankaŭ zorgis pri regulaj inspektadoj de publikaj institucioj. Politike lia regado suferis de tensioj kun aliaj ŝtatoj kaj militetoj, eĉ kun sia parencaro. Malgraŭ lia entestamenta malpermeso dividi la landon la filoj kune ekregis, kio ŝajne responsis ankaŭ pri la ekonomia deklino de la juna duklando en la kuro de la tempo.

 Literaturo 
 Hannelore Schneider: Das Herzogtum Sachsen-Meiningen unter seinen ersten Herzögen. In: 300 Jahre Schloss Elisabethenburg. Südthüringer Forschungen, Heft 27, Meiningen 1994.
 L. Hertel: Meiningische Geschichte von 1680 bis zur Gegenwart. En: Schriften des Vereins für Sachsen-Meiningische Geschichte und Landeskunde. 47. Heft, Hildburghausen 1904.

 Eksteraj ligiloj 

 Rhoenlexikon 
 Tripota – Trierer Porträtdatenbank 

Kategorio:Dukoj de Saksio-Meiningen
Kategorio:Dinastio Saksio-Meiningen
Kategorio:Dinastio Wettin
Kategorio:Germanaj politikistoj
Kategorio:Homoj rilataj al Gotha